google/wiki40b huggingface dataset:
MF «Svanøy»

MF «Svanøy» er ei ferje som er bygd i 1992 og er eid av Fjord1 Fylkesbaatane. Det er et søsterskip til «Vikingen», og «Hardingen»
Brogeen og den magiske melodien

Handling

En dag kommer det en spillemann til puslingfolket. Her treffer han den lille puslingen Brogeen som er så snill å slippe ham inn i slottet. Der klarer spillemannen å stjele en «magisk melodi» – og Brogeen får skylda. Han blir derfor kastet ut av slottet og må lete etter den magiske melodien for å få komme tilbake. Etter en stund slår han seg sammen med hesten «Vriompeis» og uteliggeren «Burt Kelly».
Brasília

Satellittbyer

De største satellittbyene er Ceilândia (350 000), Taguatinga (243 000), Sobradinho (130 000), Planaltina (150 000) og Gama (131 000)
Hellig lund

Hellig lund er et skogholt eller en skog som har blitt tillagt en særskilt religiøs betydning i bestemte kulturer. Hellige lunder spilte en viktig rolle i kultpraksis og mytologiske landskap knyttet til polyteistiske religioner i det forhistoriske Europa, antikken i Hellas og Roma, og Det nære østen. De var viktige trekk i det mytologiske landskapet i norrøne, keltiske, germanske, greske, romerske og andre kulturer. Trekk av det samme har også vært virksomt i India, Japan og Vest-Afrika. Eksempler på hellig lunder er gresk-romerske temenos norrøne horg og keltiske nemeton.
Tacitus skildrer hellige lunder hos germanske stammer flere steder i Germania. I norrøn religion er de sett i sammenheng med blót og menneskeoffer; Adam av Bremen skrev rundt tusentallet om den hellige lunden i det Gamle Uppsala. Her ble kadaver av ofra dyr og mennesker hengt opp i trærne.
Både de gamle grekerne så vel som romerne hadde hellige lunder. Den mest kjente fra Antikkens Hellas var eikelunden til Dodona, der raslinga i bladene ble tolket som orakelutsagn.
I Romerriket hadde Diana Nemorensis («Diana fra skogene») en viktig og hellig lund ved innsjøen Nemi nær hvor den italienske byen Aricca befinner seg i dag. Bak Vestatempelet i Roma fantes det også en hellig lund frem til den store bybrannen i år 64 e.Kr.
Av hellige lunder som fremdeles finnes er Osun-Osogbo i dagens Nigeria et eksempel. Det finnes også hellige lunder i hele India, som er hovedsakelig brukt av hinduer. I Japan er flere shintotempel tilknyttet hellige lunder, tre og skoger.
Flodørn

Biologi

Flodørn er en stor fugl, hvor hunnen (3,2-3,6 kg) er større enn hannen (2-2.5 kg). Vingespennet er cirka 170–210 cm. Kroppen er hovedsakelig brun med svarte store vinger. Hodet, brystet og stjerten er hvit og nebbet gult med en svart tupp.
Flodørn finnes fra det søndre Mauritania og østover til Eritrea og Etiopia, og videre sørover til Sør-Afrika. Den er vanlig nær ferskvannsinnsjøer og elver, selv om den også kan forekomme langs kysten og ved elvemunninger og laguner.
Flodørn trives i akvatiske habitat og lever hovedsakelig av fisk, men tar også pattedyr, reptiler og andre fugler.
Rade Prica

Ljungby

Med serbisk far og kroatisk mor begynte Prica sin fotballkarriere som ungdomsspiller for Ljungby før han gikk videre til førstelaget med 37 kamper og 14 mål i løpet av tre sesonger.

Helsingborgs IF

Prica signerte så for Helsingborgs IF i 1998, og spilte for dem i fem sesonger, der han spilte 73 kamper og skårte 27 mål.

Hansa Rostock

Prica signerte så for det tyske laget Hansa Rostock. Han spilte 113 seriekamper og skårte 20 seriemål på de fire sesongene han var i klubben.

Aalborg BK

Prica signerte for Aalborg BK i 2006 etter å ha blitt gått gratis fra Hansa Rostock. I sesongen 2006–07 ble han toppskårer i dansk superliga med 19 mål. I Aalborg ble Prica trent av den svenske treneren Erik Hamrén.
Under AaBs UEFA Cup-kamper i  2007 gjorde den velkjente speideren Simon Prince noen undersøkelser rettet mot Prica . På en kamp på White Hart Lane noterte Prince seg talentet til Prica og sa: «Aalborg put on a strong performance that night, but there was one lad who stood out»,«He was outstanding». Neste dag fortalte Prince om Prica til to andre speidere.

Sunderland

Sunderland signerte Prica 23. januar 2008 for en overgangssum på over £2 millioner, og signerte en tre og en halvårskontrakt med ham. Han skårte på sin debut for Sunderland i en kamp mot Birmingham City 29. januar 2008, men ble fradømt en skåring i andre omgang da dommeren Mark Halsey dømte hands. Prica endte sin første sesong hos «The Black Cats» med kun én scoring.
Sommeren 2008 ble Prica trukket fram i media ifm en mulig overgang til Brann. Andre klubber, som Viking FK og Aalborg BK, var også interessert i svenskens tjenester.

Rosenborg

Vinteren 2009 ble igjen Prica koblet til en norsk klubb, denne gangen til Rosenborg. 
9. mars 2009 bekreftet så RBK at Prica var signert, og hadde fått en kontrakt som binder ham til Lerkendal ut 2012, men som også innebærer en kraftig nedgang i lønning for svensken. Overgangssummen ble på noe under ti millioner kroner, der noe betales med en gang, og noe etter et visst antall kamper er spilt. Prica fikk med dette et gjensyn med sin gamle trener fra Aalborg Erik Hamrén.
Prica ble toppscorer i Tippeligaen med 17 mål i sin første sesong (2009) i Rosenborg.
Prica signerte ikke ny kontrakt med Rosenborg etter 2012-sesongen. Men i januar 2013 signerte han for den israelske klubben Maccabi Tel Aviv.

Landslagsspill

Prica fikk sin landslagsdebut i februar 2001 da han kom inn som en innbytter i en kamp mot Thailand og erstattet Martin Åslund.
Fotballklubben Bodø/Glimt i 2008

Bodø/Glimt spilte 2008-sesongen i Tippeligaen etter å rykket opp gjennom  kvalifiseringskamper mot Odd Grenland i 2007. Klubben trosset alle forhåndsspådommer og lå ved sommerpausen på tredjeplass og endte på fjerdeplass etter å ha slått Rosenborg i siste serierunde. Glimt slo Rosenborg i en obligatorisk kamp for første gang siden 1979, og på bortebane for første gang siden 1977. Trond Olsen ble toppscorer med 10 mål og hadde i tillegg 13 målgivende pasninger. 
Glimt røyk ut av Cupen i kvartfinalen mot Vålerenga etter å ha slått ut FK Mjølner, Mo IL, Alta IF og FK Haugesund.

Før sesongstart

De fleste sportsredaksjonene inkludert Dagbladet, VG, Aftenposten og NRK tippet Glimt på den ene nedrykksplassen etter svake prestasjoner i sesongoppkjøringen på begrensede ressurser.
Skarvanes

Skarvanes (IPA: [ˈskaɹvaneːs], dansk: Skarvanæs) er en bygd på Sandoy, en av Færøyene. Skarvanes ligger i Húsavíkar kommuna. 1. januar 2010 hadde Skarvanes 6 innbyggere, mot 7 i 1985. Bygda er første gang nevnt skriftlig i 1404. Bygda var en av de beste plassene for korndyrking i øyriket, men fraflytningen har tatt til.
Fra Skarvanes er det god utsikt til Stóra og Lítla Dímun. Mange av husene benyttes som sommerhus.
Díðrikur á Skarvanesi bodde på Skarvanes (derav navnet), men var født på Stóra Dímun.
Ydmykelse

Ydmykelse eller fornedrelse er en vanærende eller ærekrenkende behandling. Ettersom det reduserer selvfølelsen og egoet, er det vanligvis en ubehagelig opplevelse. Begrepet finnes i mange akademiske disipliner, både i antropologi, sosiologi, filosofi, sosialpsykologi, klinisk psykologi og statsvitenskap. Likevel er det ikke arbeidet mye med forståelse av begrepet.

Å ydmyke seg selv

Når en person selv underkaster seg og ydmyker seg, kan ydmykelse fungere som en bevisstgjøring av eget ståsted og en hjelp til å kaste bort falsk stolthet. Dette trenger ikke nødvendigvis å være negativt. I kristen forkynnelse om dette heter det at man skal ydmyke seg selv. Utgangspunktet for dette hentes ofte i Jakobs brev 4,6. Der heter det: «Gud står de stolte imot, men de ydmyke gir han nåde».
I noen tilfelle kan visse personer dog finne på å utsette seg selv for en form for pine eller voldsom selvfornedrelse for å ydmyke seg. Slikt finner man eksempler på i visse religiøse miljøer.

Ydmykelse av andre

Ydmykelse av andre er en vanlig form for undertrykkelse eller misbruk. Selv om det kan skje med samtykke i forbindelse med en avtale med en elsker om seksuell eller erotisk ydmykelse. I slike sammenhenger kommer det nær sadisme. I tillegg ble mange avstraffelser gitt for å oppnå ydmykelse. Det kunne være å dyppes i tjære og rulles i fjær, settes gapestokk, bli brennmerket eller få jødestjerne.
Fysisk misbruk er i tillegg til å være en fysisk ødeleggelse også en ydmykelse. Noen ganger kan trusler være nok. Voldtekt kan i tillegg til å være en ydmykelse også forårsake fysisk skade, inkludert seksuelt overførbar infeksjon. Det kan også gjøre en uvillig kvinne gravid, som ytterligere fungerer som ydmykelse.

Ydmykelse og krig

Psykologen Evelin Gerda Lindner har forsket på ydmykelse, og mener at det er en vel så viktig årsak til krig som etnisitet. Når den undertrykte får makt, er faren for folkemord størst. Lindner viser til erfaringer fra Somalia, Rwanda, Burundi og Tyskland, hvor folk har opplevd ydmykelse i forbindelse med krig. Hun kalle ydmykelse for følelsenes atombombe.
Ofte vil ydmykelse skje som følge av ekstremisme. Diktatoren Siad Barre i Somalia spilte folkegrupper ut mot hverandre, og førte landet inn i en spiral av vold og ydmykelse. Hitlers eksempel i Tyskland viser noe av det samme. Sist skjedde det i forbindelse med henrettelsen av Saddam Hussein, som ble ydmyket av sine bødler. At dette foregikk under sunnimuslimenes Id al-adha, ble opplevd som en ekstra ydmykelse av mange.

Forsoning

Nelson Mandela har gitt et eksempel til etterfølgelse. Selv om undertrykkelsen var stor i Sør-Afrika under apartheid, og han og andre var utsatt for ydmykelse, fant de frem til forsoning, og unngikk dermed en voldsspiral i landet da de fikk makt.
Micromus paganus

Utbredelse

Micromus paganus finnes over hele Norge, og er ganske vanlig.

Utseende

Micromus paganus er en stor lysegul bladlusløve, omtrent 15 mm. lang. Hodet er nedoverbøyd, med munndelene på undersiden (ortognath). 
Artene i slektene Psectra og Micromus mangler buen, den tilbakeløpende tverribben i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingeribbene har grå strek eller flekker.

Levevis

Micromus paganus er rovdyr og lever vanligvis av bladlus.
Krypskyttere

Handling

Martin som er inne til militærtjeneste, blir utkommandert til skyteøvelse sammen med troppen sin, i sin egen hjembygd. Strid mellom lokalbefolkningen og forsvaret om bruk av et skytefelt skaper lojalitetskonflikter for Martin. Bygdefolket, med Martins far i spissen, er uenige med forsvaret om bruksretten til området. Storpolitikken kommer også inn i bildet da det amerikanske forsvaret har ønsker om å utplassere rakettsiloer for atomvåpen i skogen.

Om filmen

VG og Dagbladet gav den terningkast tre.
Utfall (statistikk)

Utfall eller begivenhet betegner i sannsynlighet og statistikk et mulig resultat av en usikkerhetsberegning. For eksempel kan vi få enten mynt eller krone når vi kaster mynt. En mengde av slike utfall kalles en hendelse, og mengden av alle mulige utfall kalles utfallsrom.
På leit

På leit er det sjette albumet med Bjørn Eidsvåg, utgitt i 1984 på Kirkelig Kulturverksted. Det ga ham en del radiospilling med sangen «Føtter på fjell», og sporene «Forbuden frukt» og «Kyrie» ble siden gjort nyinnspillinger av og tatt med på albumet Alt du vil ha fra 1990 samt forlagt på samleplaten hans fra 2009. På albumet På leit har Eidsvåg skrevet samtlige tekster og melodier. Ikke det store salgstall eller listeplasseringer for På leit til tross for mye oppmerksomhet rundt sangen «Eg ser» fra forrige album.
Elijah Williams

Liv og virke

Williams var opprinnelig apoteker, men ble etter hvert profesjonell sjakkspiller i Bristol. Senere flyttet han til London og livnærte seg ved å spille sjakk på Divan, den mest velansette sjakk-klubben i byen.
Williams deltok under den store sjakkturneringen i London 1851 og kom på tredjeplass etter at han sensasjonelt slo sin lærer Howard Staunton med 4,5:3,5 (+4-3=1). Videre beseiret han i 1846 Hugh Alexander Kennedy med 4:2 (+4-2=0) og i 1852 Bernhard Horwitz 9,5:7,5 (+5-3=9). Han tapte en match mot Johann Jacob Löwenthal i 1851 med 7:9 (+5-7=4).
Den beste historiske Elo-ratingen til Williams er beregnet til 2529, oppnådd i januar 1852.
Williams hadde sjakkspalter i Bath and Cheltenham Gazette og i The Field. I 1845 publiserte han Souvenir of the Bristol Chess Club, en samling partier spilt i sjakklubben i Bristol, og i 1852 Horae Divananae, en lignende publikasjon med partier fra Divan i London. I en periode skal han ha styrt Johann Nepomuk Mälzels «sjakktyrker», en konstruksjon som ble fremstilt som en automatisk sjakkspillende maskin.
Elijah Williams døde av kolera under Broad Street-utbruddet i 1854.
Olav Midttun

Riksprogramsjef

Olav Midttun er trolig mest kjent for å ha vært den første riksprogramsjefen i NRK. Han var riksprogramsjef fra 1. januar 1934 til han ble avsatt av NS den 28. september 1940. Etter frigjøringen 8. mai 1945 ble Midttun gjeninnsatt, men gikk av i 1947. Året etter ble det innført ny administrasjonsordning i NRK. Som riksprogramsjef passet han på å få inn norsk musikk, og av og til noen foredrag på nynorsk.
Midttun var en kulturperson med røtter i frilynt målnasjonalisme i 1890-årene. I 1905 var han republikaner og formann for Studentmållaget i Oslo. Fra 1908 til 1960 var Midttun redaktør for det nynorske tidsskriftet Syn og Segn. I tillegg hadde han en rekke andre tillitsverv.
Skatval videregående skole

Skatval videregående skole var en offentlig videregående skole på Skatval i Stjørdal kommune i Trøndelag.
Den ble opprettet av Nord-Trøndelag fylkeskommune som Inntrøndelag Husmorsskole i 1955, og var en av landets første husmorskoler. Skolen skiftet navn til Skatval videregående skole i 1978, og var fremdeles en ren yrkesfaglig skole. Skolen ble slått sammen med Stjørdal videregående skole og gymnaset Ole Vig videregående skole til nye Ole Vig videregående skole i 1997. Skatval ble imidlertid opprettholdt som avdeling av den nye skolen frem til sommeren 2001, før Ole Vig videregående skole ble samlokalisert på Stjørdalshalsen fra høsten 2001. Lokalene ble solgt til Fagerhaug kristne skole (tidligere Stjørdal kristne grunnskole) i 2002.
Blant rektorene ved skolen var Kirsti Mørkved Jeppesen (1967–1978) og Gunvor Flønes (1978–1997).
Arkiver etter Inntrøndelag Husmorsskole og Skatval videregående skole finnes hos Statsarkivet i Trondheim.
Stadion tunnelbanestasjon

Stadion tunnelbanestasjon er en stasjon på Stockholms tunnelbane. Den ligger i bydelen Östermalm i Stockholms innerstad, trafikkeres av T-bane 2 (rød linje) og ligger mellom stasjonene Östermalmstorg og Tekniska högskolan.
Stasjonen ligger i fjellet, ca. 25 meter under bakken, og har to innganger. Den ble åpnet 30. september 1973. Stasjonen har fått navn etter Stockholms stadion.
Sydneshaugen

Sydneshaugen er området mellom Muséplassen og Dragefjellet i strøket Sydnes i Bergen sentrum. Her ligger Bergen Museums kulturhistoriske avdeling, Bergen Sjøfartsmuseum, Fastings Minde, Johanneskirken, Universitetsbiblioteket i Bergen, Universitetet i Bergens humanistiske fakultet og bygårder. Her ligger også Sydneshaugen skole som nå brukes av universitetet. Sydnæs Bataljon har eksersis i Vinjes gate som ligger helt inntil skolen.
Området var på 1800-tallet mye brukt av byens befolkning til rekreasjon, og her ble også byens St. Hansbål brent.
Mordechai Gur

Militær karriere

Gur ble født i Jerusalem i 1930 og etter skolegangen gikk han inn i en militærutdannelse. 
Gur tjenestegjorde i IDF de første fire årene som fallskjermjeger og han ble et av symbolene på den røde berets brigade. På 1950-tallet ble han kompanisjef under kommando av Ariel Sharon. Han ble såret under et angrep for å beseire terror i Khan Younis i 1955 og han fikk med dette en æresmedalje av stabssjefen Moshe Dayan. I 1957 ble han utnevnt til adjutant av brigadesjefen. Etter å ha tjenestegjort i denne posisjonen dro Gur for å studere ved École Militaire (militær skole i Paris). 
Etter utdanningen der gikk han tilbake til forsvaret der han senere ble utnevnt til kommandant for Golanibrigaden fra 1961 til 1963 og ledet i denne perioden et raid for å motvirke terrorisme i Nukiev. Han var en stor påvirkning for fallskjermstyrkene og deres militære metoder og Gur var med på å gjøre brigaden velkjent. Han hadde senere også flere verv i IDF.
I 1966 ble Gur utnevnt som kommandant for den 55. fallskjermjegerbrigaden, som han ledet under seksdagerskrigen i 1967. I et angrep i Jerusalem mot jordanere var Gur og hans tropper på Vestmuren og ved Tempelhøyden. Herfra er det tatt bilder og lydopptak som er dokumentert i boken Har HaBayit BeYadeinu fra 1974 (hebraisk:הר הבית בידינו, direkte oversatt: «Tempelhøyden i våre hender»). Opptaket og bildene er blitt av stor symbolsk verdi for Israels folk etter krigens slutt. 
Etter krigen ble Gur forfremmet til brigadegeneral (også kalt brigader) og han ble utnevnt til kommandant i IDF med ansvar for Gazastripen og den nordlige Sinai-halvøya. I 1969 ble han videre forfremmet til generalmajor og ble utnevnt som kommandant for den nordlige fronten i Israel, der palestinske terrorister fra PLO, støttet av Syria, angrep Israels nordlige bosetninger. Gur ledet i den forbindelse flere motangrep mot terroristene og troppene erobret et område helt nord på Golanhøyden (Shebaa) for å kunne forhindre videre angrep fra PLO.
Som følge av avgangen til daværende general David Elazar grunnet kritikk fra Agranatkommisjonen ble Gur utnevnt til den 10. stabssjefen i det israelske forsvar i april 1974. Han tjenestegjorde i denne stillingen til 1978.

Sykdom

I 1995 ble Gur syk med uhelbredelig kreft. Ved for store smerter begikk han selvmord ved hjelp av et personlig håndvåpen. Han døde 16. juli 1995 i en alder av 65 år. En militærbase på Sharonsletten ble omdøpt i hans ære, kalt Camp Mota Gur.
Måltid (album)

Måltid er Samla Mammas Mannas andre album og ble utgitt på Silence Records i 1973. Denne plata innebar en videreutvikling i forhold til den noe mer primitive og enkle debutalbumet deres, mye på grunn av bedre låtmateriale og mer komplekse arrangementer. 
Dette var også gitarist Coste Apetreas debut med bandet. Etter 30 år står Måltid fortsatt som en milepæl innen den mer eksperimentelle formen for progressiv rock (også kalt «RIO» eller «avant-prog»).
Rundholt

Rundholt er en betegnelse på et sjøfartøys master og andre stive deler av riggen. Det består av rær, gafler, stenger, bommer, baugspryd, spirer, årer og salingshorn. Generelt brukes rundholt til å motstå kompresjons- og bøyningsbelastninger eller for fastgjøring av seil.
Sammen med eventuelle seil, stående og løpende rigg utgjør de fartøyets rigg.
Noe å skjule

Handling

Harry Field (Finch) lever et tilsynelatende sorgløst liv som kommuneansatt på den britiske ferieøya Isle of Wight. Døren til en verden av mareritt åpnes imidlertid da han lar en ung fortapt kvinnelig haiker (Linda Hayden) få sitte på. Problemene tårner seg for alvor opp da han lar henne bo hjemme hos ham. Hun viser seg å være gravid og Harry gjør alt for å skjule sin nye beboer overfor naboene. I tillegg til å holde fødselen til den unge piken hemmelig strir han også med å holde en annen mørk hemmelighet skjult for omgivelsen.
Heaven's Gate

Heaven's Gate var en amerikansk dommedagssekt som trodde at dets tilhengere skulle hentes fra denne verden til en høyere tilværelse av et utenomjordisk romskip. 39 medlemmer i sekten begikk kollektivt selvmord den 26. mars 1997 gjennom fortæring av pentobarbital og etanol på Rancho Santa Fe i San Diego, California, USA, i forbindelse med at kometen Hale-Bopp passerte nær jorden.
Superligaen (Hellas)

Format

Klubben som vinner Superligaen blir gresk mester, og får muligheten til å representere Hellas i Mesterligaen gjennom at laget går direkte inn i gruppespill. Klubbene som ender på henholdsvis andre, tredje-, fjerde- og femteplass i serien går inn i en egen kvalifiseringsrunde (play off) etter serieslutt, hvor de spiller innbyrdes kamper om beste plassering til henholdsvis Mesterligaen og Europaligaen. De to best plasserte lagene går til tredje kvalifiseringsrunde i Mesterligaen, mens de to dårligst plasserte lagene går inn i henholdsvis play off og tredje kvalifiseringsrunde i Europaligaen.
De tre siste lagene ved seriens slutt blir degradert til Football League på nivå to og blir erstattet av denne seriens tre øverste lag.
Helleland prestegjeld

Helleland prestegjeld ble etablert som prestegjeld i tida før reformasjonen og hadde frem til 1820 soknene Helleland, Heskestad og Bjerkreim. Ved kongelig resolusjon 31. januar 1820 ble Heskestad sokn overført til Lund prestegjeld. I 1988 ble Helleland sokn lagt til Egersund fellesråd i Dalane prosti. Helleland kirke ligger i soknet.
Prestegjeldet som administrativ enhet ble faset ut av Den norske kirke fra 2004 og blir ikke lenger brukt.
Procitheronia

Utseende

Store (vingespenn 80-120 millimeter), kraftige påfuglspinnere uten øyeflekker, vingene er avrundede. Vingene er rødbrune til gråbrune, med et tverrbånd som går over begge vingepar og hvite og/eller oransje flekker.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Sør-Amerika.
Pera Palas

Pera Palas er et berømt hotell i Istanbul.
Hotellet ligger i den kosmopolitiske bydelen Pera på nordsida av Det gylne horn. Det ble bygd i 1892 for å betjene passasjerer med Orientekspressen. Bygget er tegna av den franske arkitekten Alexander Vallaury i rokokko. Hotellet har 139 rom og 6 suiter. I 1974 gjennomgikk hotellet en renovering der fasade, interiører og inventar ble bevart, og der alle minner av historisk betydning er tatt vare på.
Agatha Christie var en hyppig gjest på Pera Palas, og skrev deler av Mord på orientekspressen på hotellet. Rom 411 er bevart som «Agatha Christie-rommet». Ernest Hemingway bodde ofte på hotellet, og deler av hans romaner og noveller er blitt til her. På rom 101 bodde Kemal Atatürk mens han forberedte den tyrkiske uavhengighetskampen, og «Atatürks suite» er omgjort til et museum med mange av hans eiendeler.
Frank D. Comerford-demningen

Frank D. Comerford-demningen er en demning med vannkraftverk som regulerer elva Connecticut River, beliggende i Grafton County, delstaten New Hampshire i USA. 
Kraftverket har en installert produksjonskapasitet på 140 MW, fordelt på fire turbiner. Operatør er TransCanada Hydro Northeast.
Demningen ble anlagt fra 1928 til 1931, og demmer opp Comerford-reservoaret på 4 km².
Skyting under Sommer-OL 2012 – 50 m rifle, helmatch kvinner

Ny rekord og seier til USA

Jamie Lynn Gray fra USA startet med å sette ny olympisk rekord i innledende skyting med 592 poeng. Før finalen ledet hun med to poeng på serbiske Ivana Maksimović, mens det var enda 5 poeng ned til russiske Daria Vdovina på tredjeplass. Deretter fulgte tre skyttere med 584 og to med 583 som også gikk til finalen. I finalen var Gray utilnærmelig og satte ny olympisk rekord også etter finalen, med 691,9 poeng. Maksimović klarte å beholde sin plassering og tok sølvet, mens tsjekkiske Adéla Sýkorová skjøt seg opp til bronseplass.
Oljeskifer

Oljeskifer er en samlebetegnelse på finkornede sedimentære bergarter som vil frigjøre olje og gass ved hjelp av knusing og destillasjon. Det meste av denne oljen finnes i så lave konsentrasjoner at bare en liten del kan ansees som utnyttbar under realistiske økonomiske betingelser. En tilsvarende type kalles "Tight oil", som finnes i sandstein.
Kommersiell utvinning har pågått i det østlige Estland siden 1925, der oljeskifer er energikilden til flere kraftverk. Narva-området i Estland har en anslått reserve på 1.137 billioner tonn. Senteret for skiferoljeindustrien i Estland ligger ellers i byen Kiviõli.
Verdens største kjente forekomst er Green River Formation i statene Utah, Colorado og Wyoming vest i USA, og Eagle Ford i Texas. Nåværende teknologi muliggjør 10-15 % utvinningsgrad. Noe av oljen kan produseres til 25 dollar per fat. Årsaken til lav utvinningsgrad er lav permeabilitet. Andre store kjente forekomster er i Australia, Brasil, Canada, Israel, Jordan, Kina og Russland.
Shuji Kusano

Karriere

Shuji Kusano startet sin profesjonelle karriere i Yokohama Flügels i 1993. Han har også spilt for Kashiwa Reysol og Brummell Sendai.